Source: http://postiajalugu.ee/uudsusi-eesti-postis-upu-liikmena-alates-1922/
Timestamp: 2018-04-19 17:06:01+00:00
Document Index: 1702216

Matched Legal Cases: ['§38', '§18', '§17', '§14', '§ 1041', '§ 22']

Uudsusi Eesti postis UPU liikmena alates 1922 | Postiajalugu.ee
1. UPU poolt soovitatud värvid
Sisemaa ja Baltikum H/O 110
Sisemaa ja Baltikum H/O 52
Sisemaa ja Baltikum H/O 69
Sisemaa ja Baltikum H/O 115
Sisemaa ja Baltikum H/O 116
Sisemaa ja Baltikum H/O 123
1929-02-043
Sisemaa ja Baltikum H/O 158
*) Ettepanek, Postkaart
Sisemaa ja Baltikum H/O 159
Sisemaa ja Baltikum H/O 179
*) Postitalituse ettepanek tõsta postkaardi sisemaa ja Baltikumi postitariif 6-le sendile ei leidnud kinnitust Vabariigi Valitsuse poolt. See mark on erand, mis kinnitab tava.
Klassikalised filatelistid pöörasid palju tähelepanu neile kolmele nn UPU värvile. Oksjonikataloogides esines tihti soovitusena „kolme UPU värviga frankatuur“. Eesti kogujad ja filatelistlikud kirjamehed ei näi neid olevat tähele pannud, kuna eestikeelses kirjasõnas ei ole leida sellekohaseid jälgi.
Seadus Eesti Vabariigi UPU liikmeks astumise kohta.
Riigi Teataja nr. 70 (1922-05-19) §38.
Eesti Posti lipp UPU lipp
2. Omakirjastuse saadetised (trükitöö ½-tariif)
Selle saadetisliigi juurutas Eesti Post oma uute tariifidega 1. novembrist 1922. Siis oli sisemaisel (ja Lätti ning Leetu) saatmisel postimaks 1 mark esimese ja iga järgneva 50 grammi eest. ½-tariif oli seega ½ marka (50 penni). Sellest tingituna väljastati vastav kollane postmark (hammastamata H/O 66 ja hammastatud H/O 67). Need margid üksikuna saadetisel on Eesti filateelia otsitumad objektid.
Lõige postitariifist 1922-11-01 §18, märkus 2 (Riigi Teataja nr. 131, 1922):
Alandatud taksi järele wõetakse ajalehti ja ajakirju üksnes ajalehtede ja ajakirjade toimetustelt vastu, selle juures ka wäljamaaga läbikäimises ainult postiabonementide kaudu tekkitud lehti.
Omakirjastus-trükitööde juures enimkasutatud tarbemarke 1922 – 1940:
H/O 66 H/O 67 H/O 64 H/O 120 H/O 155
Korraline sisemaine (ka Lätti ning Leetu) trükitöö tariif oli siis (1. novembril 1922) järgmine: esimene ning iga järgnev 50 grammi 1 mark, seega siis oli omakirjastuse ½ tariif ainult ½ marka. Kui mõelda tänapäevasele postitariifide pidevale tõusule, siis peab nentima, et toona olid postitariifid väga stabiilsed. Siinkohal huvitab meid sisemaine (ka Lätti ja Leetu) trükitöö esimene 50 grammi ja iga järgnev 50 grammi tariif, mis kehtestati 1. novembril 1922 (Riigi Teataja nr. 131, 1922) ja oli 1 mark. See muudeti 1. veebruaril 1925 (Riigi Teataja nr. 7-8, 1925) 2 marga/sendi peale ja selleks ta ka jäi kuni 1. märtsini 1940 (Riigi Teataja nr. 17, 1940), mil see tõsteti 3-le sendile. Omakirjastuse trükitöötariif oli pool korralisest tariifist (nimetati ka ½ tariifiks). 1940.a. kehtestatud omakirjastustariif, mis oli 3 senti tuli poolitamisel ümardada.
Pane tähele! Tallinn 1923-07-01. See siin on kohalik trükitöö ja ainult kohatäide, kuna pilti ehtsast ½-marga margistusega omakirjastuse trükitööst ei ole siinkirjutaja senini tabanud. Nii võis selle margistus näha välja.
1936-01-31 Paide. Omakirjastus-trükitöö kuni 50 grammi.
1933-04-19 Tartu. Omakirjastus-trükitöö kuni 500 grammi.
1937-10-22 Tallinn Vaksal. Omakirjastus-trükitöö kuni 50 grammi.
1939-11-23 Tallinn. Omakirjastus-trükitöö kuni 50 grammi.
1940-06-06 Tallinn. Omakirjastus-trükitöö kuni 50 grammi. Postimaks peaks olema 1½ senti – ümardatult seega 2 senti – kuidas see on tasutud?
3. Rahvusvahelised vastuskupongid * Coupon Reponse International (CRI)
Rahvusvahelised vastuskupongid (CRI) jõudsid Eesti postitariifidesse milliste kehtivus algas 1924-01-01 (Riigi Teataja nr. 3, 1924) §17 ja müügihinnaks oli märgitud “50 kuldsentiimile vastaw summa Eesti rahas”. Nagu näitest allpool näeb oli kupongile siiski müügihinnaks antud “35 mark”. 1. jaanuarist 1932 oli see tariif 30 senti. Viimane enne II maailmasõda väljastatud Eesti postitariif Nr. 199 1940-03-01 (Riigi Teataja nr. 17, 1940) §14 annab kupongi hinnaks 50 senti (CRI nr. 6 a). Rahvusvaheliste vastuskupongide kohta on Eesti Filatelisti veergudel – tänu kahele selle ala suurkogujaile – kirjutatud ohtrasti: Edgar A. Kimber, Stockholm SE, Eesti rahvusvahelised vastuskupongid, Eesti Filatelist nr. 20-21 (1977) ja Paul-August Koch, Krefeld, Traar, DE, Die Internationalen Antwortscheine von Estland, Eesti Filatelist nr. 30 (1984). Paul-August Kochi poolt on koostatud ka vastav lõik – International Reply Coupons, käsiraamat-kataloogis ESTONIA Philately & Postal History, Göteborg 1986, (leheküljed 291 – 297).
’’Rooma muster’’ (UPU 6. kongressil Roomas 1906.a. kinnitatud kujundus). Eesti CRI nr. 1.
’’Londoni muster’’ (UPU 9. kongressilLondonis 1929.a. kinnitatud kujundus). Eesti CRI nr. 6 a.
4. UPU Isikutõestuskaart * UPU Carte d’identité
UPU Isikutõestuskaart võeti Eestis kasutusele 1931 ja selle tasu oli siis 80 senti, mis kviteeriti kaardil postmaridega ja kustutati väljaandja postiasutuse kalendertempliga. Alates 1. jaanuarist 1933 (Riigi teataja nr. 99, 1932) kuni N-Liidu okupatsioonini 1940. aasta suvel, oli see tariif 1 kroon.
Isikuandmed. Väljastatud 1931-03-16 Postipeavalitsusest.
5. Frankeerimismasinad
Legaalse aluse frankeerimismasinate kasutamisele Eestis pani uus Postimäärustik (Riigi Teataja nr. 55 – 1927 § 1041). Alles 30. märtsil 1929 (Riigi Teataja Lisa nr. 27 – 1929) avaldas Postipeavalitsus lähema määruse nende kohta, milles lubati kasutada kahte tüüpi masinaid: „Frankotyp“ ja „Miget“. Näib, et kasutusele tulid esialgu „Frankotyp“ firma masinad. Litsents nr. 1, mis väljastati 18. oktoobril 1929 omanikuks oli A/S G. Scheel ja Ko. Tallinnas. Litsents nr. 27 väljastati 13. veebruaril 1940 ja selle omanikuks sai Keskliit Eesti Munaeksport Tallinnas.
5. septembril 1929 lasi Eesti Post müügile numereeritud kontrollkaardid hinnaga 500 Krooni. (Riigi Teataja Lisa nr. 70 – 6. september 1929). See kartongiriba, suuruses 30 x 170 mm, on Eesti kõige kõrgema kupüüriga postimaksevahend (peetakse ka postmargiks?)
Sellest postiteenusest on toonane suurfilatelist Edgar A. Kimber ammendavalt kirjutanud Eesti Filatelisti nr. 14 (1973) veergudel Frankeerimismasinad Eestis, ka tema artikkel Eesti Filatelist nr. 15 (1974) veerul täiendab veel seda teemat. Jäljendid pidid olema – vähemalt välisliikluses – punased.
Litsents nr. 1, väljastatud 18. oktoobril 1929.a.
Litsents nr. 27, väljastatud 13. veebruaril 1940.a.
Litsents 20, Eesti Panga Tartu osakond. 1939-11-17, kiri Solingen-Mehrscheidi Saksamaale.
Eesti Posti frankeerimismasina („Frankotyp“) kontrollkaart, mis tuli müügile 29. septembril 1929. Frankeerimisväärtus 500 krooni. Kas see on postmark?
1941. aasta augustis muudeti kasutusesolevate frankeeringsmasinate kupüür „коп“ – kasutusele tuli seega SSSR kopikas. Näide: Eesti litsents 27 muudetuna.
6. Postitatud tähtsaadetise aadressimuutmine
Tähitud saadetise järelotsimise, aadressimuutmise ja tagasinõudmise teenus (Vorm 59) juurutati 1. jaanuarist 1934. Tariif oli siis 20 senti. 1. märtsist 1940 oli selle teenuse tariif 30 senti (Postitariif 199 § 22 – Riigi Teataja nr. 17, 1940)
Vorm 59 tagakülg.
7. Raadioluba
Eesti Posti ülesannete hulka kuulus ka raadiokasutuslubade väljastamine ja
abonementtasude vastuvõtmine.
Tallinna Telefonivõrgu poolt 30.09.1927.a. väljastatud Ringhäälingu
vastuvõtuaparaadi kasutamisluba. Kehtis kuus kuud ja maksis 300 marka.
Tallinna Telefonivõrgu poolt 17.08.1932.a. väljastatud raadioringhäälingu
maksu kviitung 7,50 krooni peale, mis oli kuue kuu raadiokasutusmaks.
1939-1-29 Jõgeva Postkontori poolt väljastatud Raadiokasutamise luba. 1941-6-30 Sadala Vallavalitsuse tõend raadioaparaadi konfiskeerimise kohta.
1939. aastal teatas Eesti Postivalitsus kuulutustega ajalehtedes, et raadiomaksu on võimalik tasuda Eesti postmarkide abil. Selleks tuli postiasutusest muretseda vastav kaart, millele margid kleebiti ja postiasutuse kalendertempliga kustutati.
8. Kohalik postitariif („Kohalik“, „Siin“)
Esimene Eesti Postitariif, mis kehtestati 28. novembril 1918 (Riigi Teataja nr. 2 – 1918) sisaldas mõiste „kohalik postitariif“ nii trükitöö, postkaardi kui ka kirja osas. Kui Eesti astus UPU liikmeks (19. mail 1922) olid need tariifid järgmised: trükitöö kuni 50 grammi 50 penni (½ marka), postkaart 2 marka ja kiri kuni 20 grammi 5 marka. Saadetisele tuli sihtkoha asemel märkida „Kohalik“, „Siin“ ja ka „Hier“ kasutati. Tariifimäär „Kohalik“ lakkas kehtimast Vabariigi Valitsuse otsusega 1, jaanuarist 1924 (Riigi Teataja nr. 3 – 1924).
Tallinn 24.05.1922, kohalik (“Hier”) trükitöö 50 penni (kuni 50 grammi).
Tallinn 7.05.1923, Kohalik („Siin“) trükitöö ½ marka (kuni 50 grammi).
Kohaliku tariifi kohaselt margistatud postisaadetised on harvaesinevad ja neid võib täieõigusega pidada pärliteks Eesti Vabariigi varasemate postisaadetiste seas.
Rakvere 3.01.1923, kohalik („Siin“) postkaart, 2 marka.
Eesti Posti peadirektor 1918-1924 Heinrich von Stephan (1831-1897)
Eve Aab ja Helve Schasmin ERM-Postimuusemist (Tartu) uurisid vanu Riigi Teatajaid ja varustasid mind vajaliku materjaliga. Mart Aru (Saku); Kalev Kokk (Tallinn); Jaan Otsason(Palade); Ago Papp(Tallinn); Jaan Erik Roots(Oslo) ja Ahto Tanner (Paide) laenasid mulle oma kogudest pildimaterjali. Tänan kõiki neid mulle osutatud sõpruse ja abi eest!
Göteborgis, Jõulukuul 2012. Elmar Ojaste, alias Wanna Matz.
← Ajalehe “Maaliit” kaastöö, Weissenstein 11.1918 Postkaart Türi – Paide 12.1942, “Nachgebühr” →
Palun sisesta allolevad numbrid ainult numbritega veendumaks, et kommentaari sisestab inimene, mitte robot: * Time limit is exhausted. Please reload CAPTCHA. kolm35seitseviis